cyanic-selkie/wikianc huggingface dataset:
சுவர்ணலட்சுமி
மொத்த உள்நாட்டு உற்பத்தியில் ஆறு விழுக்காடு குழந்தைகளின் கல்விக்கும், மூன்று விழுக்காடு குழந்தைகளின் மருத்துவத்திற்கும், அனைத்து நாட்டு அரசுகளும் ஒதுக்கீடு செய்ய வேண்டும் என வலியுறுத்தும் ஒன்பது எனது (Nine is Mine) குறிக்கோளுடன் ஐக்கிய நாடுகள் அவையின் பொதுச் சபையின் 70வது அமர்வில், 21 செப்டம்பர் 2015 அன்று உரையாற்றினார்.
இவருடன் பூர்ணா மாலாவத், (தெலங்கானா) மற்றும் யசஸ்வி குமுதம்  (போபால்), மத்தியப் பிரதேசத்தைச் சேர்ந்த இரண்டு பள்ளிச் சிறுமிகளும் உரையாற்றினர்.
எனது உலகம், எனது குரல் (‘My World, My Voice’) என்ற தலைப்பில் குழந்தைகளின் உரிமைகளுக்கான இருபது அம்சக் கோரிக்கைகள் கொண்ட அறிக்கையை, நியூயார்க் மற்றும் இந்தியாவில் செயல்படும் ஐக்கிய நாடுகளின் சிறுவர் நிதியத்திடம் வழங்கியுள்ளனர்.
மதுரா சந்திப்பு தொடருந்து நிலையம்
மதுரா சந்திப்பு, இந்திய மாநிலமான உத்தரப் பிரதேசத்தின் மதுரா மாவட்டத்தில் உள்ள மதுராவில் உள்ளது. இது தில்லி - மும்பை, தில்லி - சென்னை வழித்தடத்தில் உள்ளது.
பயணிகள்
இந்திய அளவில் அதிக மக்கள் வந்து செல்லும் நிலையங்களில் முதன்மையான நூறு நிலையங்களில் இதுவும் ஒன்று.
இணைப்புகள்
பகுப்பு:உத்தரப் பிரதேசத் தொடருந்து நிலையங்கள் பகுப்பு:மதுரா மாவட்டம்
வெங்கடேசபுரம் பெருமாள் கோயில்
வெங்கடேசபுரம் பெருமாள் கோயில் தமிழ்நாட்டில் தூத்துக்குடி மாவட்டம், வெங்கடேசபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
தமிழகத்தில் விவசாயக் கூலி ஒப்பந்தங்கள்
தமிழகத்தில் விவசாயத் தொழிலாளர்கள் ஏறத்தாழ அடிமைகள் போல் எவ்வித உரிமையுமின்றி வாழ்ந்தனர். பெரும்பாலானோர் தலித்துக்கள். சமூக ரீதியில் ஒடுக்கப்பட்டும், கடுமையான பொருளாதாரச் சுரண்டலுக்கு ஆட்பட்டும் வாழ்ந்தனர். பல கட்ட போராட்டங்களுக்குப் பின்னர் விவசாயக் கூலி ஒப்பந்தங்கள் நிறைவேற்றப்பட்டன.
களப்பால் ஒப்பந்தம்
1944இல் முத்தரப்புக் கூட்டம் நடத்தப்பட்டு களப்பால் ஒப்பந்தம் ஏற்பட்டது. ஒப்பந்தத்தின் அம்சங்கள்:
மன்னார்குடி ஒப்பந்தம்
1944 டிசம்பரில் மன்னார்குடி ஒப்பந்தம் போடப்பட்டது இதன்படி,
பின்னர் தஞ்சை செசன்ஸ் நீதிபதி தீர்ப்பின் படி பண்ணையாளர் கூலி 3 1/2 படி (3 1/2 லிட்டர் )யாக உயர்த்தப்பட்டது.
மாயூரம் (மயிலாடுதுறை) ஒப்பந்தம்
28.10.1948 அன்று மாயூரம் (மயிலாடுதுறை) ஒப்பந்தம்
குறைந்தபட்சக் கூலிச் சட்டம், 1948
ஒன்றிய அரசு குறைந்தபட்சக் கூலிச் சட்டத்தை 1948ல் நிறைவேற்றியது. ஆனால் தமிழகத்தில் 1953ல் தான் அதற்கான விதிகள் வகுக்கப்பட்டன. 28.11.1959 அன்று தஞ்சை நீங்கலாக தமிழ்நாடு முழுவதற்குமான குறைந்தபட்சக் கூலி அறிவிக்கப்பட்டது. இதில் 1957இல் 15வது முத்தரப்பு மாநாட்டில் டாக்டர் அக்ராய்ட் குழுவின் பரிந்துரையின் அடிப்படையில் ஒரு நபருக்கு ஒரு நாளைக்கு 2600 கலோரி தேவை, வீட்டுவாடகை மொத்தச் செலவில் 10 சதமானம், மருந்து, சுகாதாரம், கல்வி, மின்சாரம், போக்குவரத்து மற்றும் துணிகளுக்காக 20 சதமானம் என்பது அந்த குறைந்தபட்சக் கூலி அறிவிப்பில் பிரதிபலிக்கவில்லை. மேலும் குறைந்தபட்சக் கூலியை செயல்படுத்துவதற்கான நிர்வாக ஏற்பாடுகள் உறுதியாக இல்லை.
கீழ்வெண்மணி போராட்டமும், கணபதியா பிள்ளை கமிஷன் பரிந்துரைகளும்
கீழ்வெண்மணி 1968 டிசம்பர் 25 அன்று விவசாயத் தொழிலாளர்களின் கூலி உயர்வுப் போராட்டங்கள் அனைத்தையும் ஒடுக்குவதற்கான முயற்சிகள் மேற்கொள்ளப்பட்டன. வெளியூர் ஆட்களைக் கொண்டு வயது வேலையில் இறக்கினர். இவைகள் அனைத்தையும் எதிர்த்துத் தான் கூலி உயர்வு பெற முடிந்தது. இவர்களின் ஒற்றுமை, சங்கமாக இருப்பதுதான் பலமாக இருந்தது. சங்கம், ஒற்றுமையை உடைத்திட நிலப்பிரபுக்கள் கூட்டாகச் சேர்ந்து அவர்களுக்கென சங்கம் அமைத்துத் திட்டமிட்டுத் தாக்குதல் நடத்தினர். அதன் உச்சக் கட்டம் தான் வெண்மணியில் 44 உயிர்கள், குழந்தைகள், பெண்கள், வயதானவர்கள் தீக்கிரையாக்கப்பட்டது.வெண்மணி பயங்கரத்திற்கு, தியாகத்திற்கு பின்னர் கணபதியா பிள்ளை கமிஷன் அமைக்கப்பட்டது. அதன் பரிந்துரையில், வெளியாட்கள் இறக்குமதிதான் பிரச்சனைக்குக் காரணம். உள்ளூர் ஆட்களுக்கு வேலை அளிக்க வேண்டும். ஒரே விதக் கூலி அளிக்க வேண்டும் என்றது.மேலும் கடைநிலை ஊழியன் பெறும் ஊதியம் கூட விவசாயத் தொழிலாளர்களுக்கு வழங்கப்படா விட்டால் அவர்கள் எப்படி வாழ முடியும் எனக் கேள்வி எழுப்பியது. அதன் பின்னர், 3.3.1976ல் தான் உழவுக்கு 5 மணி நேரம்; இதர வேலைகளுக்கு 7 மணிநேரம் என நேரம் வரையறுக்கப்பட்டது. சம வேலைக்கு சம கூலி மற்றும் வயது வந்தவர், வயது வராதவர் எனப் பிரிக்கப்பட்டது.
1997க்குப் பின்
27.08.1997 அன்று அமைக்கப்பட்ட கோலப்பன் தலைமையிலான குழு கிராமப்புற மக்களின் வாழ்நிலை பற்றி ஆய்வு செய்து 43 பரிந்துரைகளை அளித்தது. 28.10.1999ல் அமலுக்கு வந்த கூலியின் போது தான் ஆண்களுக்கு 6 மணிநேரம், பெண்களுக்கு 5 மணி நேரம் என வேலை நேரம் தீர்மானிக்கப்பட்டது.இதன் பின்னர் 8.7.2005 மற்றும் 1.10.2009ல் கூலி விகிதம் திருத்தியமைக்கப்பட்டது. 2009ல் கூலி ரூ. 100.இக்கூலி விகிதம் இதுவரை மாற்றியமைக்கப்படவில்லை. ஆனால் மகாத்மா காந்தி தேசிய ஊரக வேலை உறுதித் திட்டத்தில் ஒன்றிய அரசு நிர்ணயித்தது ரூ. 167. இதே ஒன்றிய அரசு விவசாயத் தொழிலாளர் குறைந்தபட்சக் கூலி ரூ.182 என அறிவித்ததைக் கூட இத்திட்டத்திற்கு கொடுக்கவில்லை.
மேற்கோள்கள்
பகுப்பு:விவசாயிகள்
ரேஞ்சர் 1
ரேஞ்சர் 1 (Ranger 1) என்பது அமெரிக்காவின் நாசாவால் ரேஞ்சர் திட்டத்தில் ஏவப்பட்ட விண்கலன்களில் ஒன்றாகும். இவ்விண்கலம் ஆகஸ்ட் 23, 1961 ஆம் ஆண்டு செலுத்தப்பட்டது. இந்த ஏவுதலின் முதன்மைக் குறிக்கோள் நிலவுப் பயணத்திற்கு எடுத்துச் செல்ல வேண்டிய கருவிகளையும் நிலவுப் பயணம் தொடர்பான பிற தரவுகளையும் தெரிந்து கொள்வதாகும். மேலும், துணை குறிக்கோளாக விண்வெளியின் தன்மையை அறிவதும் அடங்கும். செலுத்துதலில் ஏற்பட்ட தோல்வியின் காரணமாய் இவ்விண்கலம் பூமியின் தாழ் வட்டப்பாதையை விட்டு வெளியே செல்ல இயலவில்லை. எனவே இத்திட்டம் பகுதி அளவே வெற்றியடைந்த திட்டமாகும்.
வடிவம்
விண்கலமானது அறுகோண வடிவத்தில் வடிவமைக்கப்பட்டது. இதில் 5.4 மீட்டர் நீலமுடைய இரண்டு சூரிய மின் தகடுகள் இருந்தன. விண்கலத்தின் கீழ்ப் பகுதியில் அதிதிறன் ஒலிவாங்கி/செலுத்தி (ஆண்டெனா) இணைக்கப்பட்டிருந்தது. இவ்விண்கலம் பூமியை 60,000 - 11,00,000 கிலோமீட்டர் நீள்வட்டப்பாதையில் நிலைநிறுத்துமாறு செலுத்தத் திட்டமிடப்பட்டது.
தாமதம்
தொழில் நுட்பக் காரணங்களால் இவ்விண்கலத்தை செலுத்தும் நிகழ்வு ஐந்து முறை ஒத்திவைக்கப்பட்டது. ஜூலை 26, 1961- ல் ஏவுவதாய் திட்டமிடப்பட்ட இத்திட்டம் கடைசியில் ஆகஸ்ட் 23, 1961- ல் ஏவப்பட்டது.
ஏவுதல்
ஆகஸ்ட் 23, 1961- ல் ஏவப்பட்ட போது இதன் முதல் நிலை சரியாக இயங்கியது. விண்கலத்தின் உயரத்தை அதிகரிக்க இயலாமல் போனதால் விண்கலம் செலுத்து வாகனத்திலிருந்து விடுவிக்கப்பட்டு, ஆகஸ்ட் 30, 1961 அன்று பூமியை அடைந்தது. இதன் மூலம் மிகக் குறைந்த அளவு தகவல்களே பெறப்பட்டன.
மேற்கோள்கள்
பகுப்பு:ரேஞ்சர் திட்டம் பகுப்பு:விண்வெளிக்கலங்கள்
காபஸ்கா உணவு
காபஸ்கா (KAPUSKA ) என்பது பாரம்பரிய துருக்கிய துணை உணவாகும். இதன் பெயர் உருசிய மொழியில் முட்டைக்கோசு எனும் வார்த்தையிலிருந்து பெறப்பட்டதாகும். இந்த பெயர் இறக்குமதி செய்யப்பட்டிருந்தாலும், இந்த உணவு பொதுவாக உருசியாவிலும், கிழக்கு ஐரோப்பாவிலும் துருக்கிய உணவாகவே உள்ளது. துருக்கியின் பிரதேசங்களான துருஸ் மற்றும் கருங்கடலில் கபுஸ்கா பரவலாக அறியப்படுகிறது மற்றும் உட்கொள்ளப்படுகிறது.
துருக்கியில் பல்வேறு வகைகளில் காபுஸ்கா சமைக்கப்படுகிறது: கொண்டைக் கடலை, புல்கர், அரிசி, ஆட்டுறைச்சி அல்லது மாட்டிறைச்சி, அல்லது காய்கறி.
இது ஏழைகளுக்கு ஏற்ற உணவாக அறியப்படுகின்றது. துருக்கிய கவிஞர் ஃபெதி நாசி அவரது இரண்டாம் உலகப்போர் நினைவுகளை எழுதும் போது, அவர்கள் மிக விரும்பி உண்ட உணவாக கபுஸ்காவை குறிப்பிடுகின்றார்.
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:துருக்கிய உணவுகள் பகுப்பு:உருசிய உணவுகள் பகுப்பு:அல்பேனிய உணவுகள் பகுப்பு:பல்கேரிய உணவுகள் பகுப்பு:உணவு வகைகள்
பஞ்ஞாவ்
பஞ்ஞாவ் என்பது கண்டோனிசு மொழியில் நண்பா அல்லது நண்பர் என்பதாகும். ஹொங்கொங்கில் வீதிக்கடைகள், சந்தைகள், போன்ற பொது இடங்களில் கொள்முதல் செய்வோரை அல்லது ஒருவரை விளித்துப் பேசுவதற்காக ஹொங்கொங்கர் இச்சொல்லைப் பயன்படுத்துகின்றனர். ஆண், பெண் இருப்பாலரையும் பஞ்ஞாவ் என்றே அழைப்பர்.
சிறப்பு
இது முன்பின் தெரியாத ஒருவரையும், ஏற்றம் தாழ்வு அற்ற வகையிலும், ஆண் பெண் எனும் பேதங்கள் இன்றியும் பஞ்ஞாவ் (நண்பர்) என அழைப்பது ஹொங்கொங்கரின் தனிச் சிறப்பான குணங்களில் ஒன்றாகும்.
குறிப்பாக ஹொங்கொங்கர் அல்லாத வெளி நாட்டவரை "பஞ்ஞாவ்" என்றே இம்மக்கள் விளிக்கின்றனர்.
தொழில் சாலைகளில்
ஹொங்கொங்கரின் தொழில் சாலைகள் மற்றும் கடைகள் போன்றவற்றில் தொழில் செய்வோரான இந்திய, பாக்கிசுத்தானிய, இலங்கை, வங்காளி போன்ற பிற நாட்டவர் எல்லோரையும் "பஞ்ஞாவ்" என்றே ஹொங்கொங்கர் அழைக்கின்றனர். கூலித்தொழிலாளர் என்றாலும் அதன் தொழில் தருநர் "பஞ்ஞாவ்" என்றே அழைப்பது இந்நாட்டு மக்களின் உயர் குணங்களில் ஒன்றாகும்.
இவற்றையும் பார்க்கவும்
பகுப்பு:ஹொங்கொங் சிறப்பாக்கங்கள் பகுப்பு:கண்டோனிசு மொழி
மராத்தித் திரைப்படத்துறை
மராத்தி திரையுலகம் (Marathi cinema) என்பது இந்தியத் திரைத்துறையில் மராத்திய மொழியில் தயாரிக்கப்படும் திரைப்படங்களைக் குறிக்கிறது. இந்த மொழி இந்திய மாநிலமான மகாராட்டிர மாநிலத்தில் பெரும்பான்மையாக பேசப்படும் மொழியாகும். பழைய மும்பையை அடிப்படையாகக் கொண்டிருக்கும் இதன் திரைப்படத்துறையானது இந்தியாவின் முன்னோடி திரைப்படத்துறைகளில் மிகப் பழமையானவற்றில் ஒன்றாகும். முதல் மராத்தியர் படமானது தாதேசாகேப் டார்னேயின் ஸ்ரீ புண்டலிக் என்ற படம் ஆகும். இது மும்பையின், கரோனேசன்ஸ் சினிமாட்கிராஃப்பில், 1912 மே 18  அன்று வெளியானது.
அங்கோலா மலைப்பாம்பு
அங்கோலா மலைப்பாம்பு என்பது (Python anchietae)(பைதான் அஞ்சிடே) அன்சீட்டா குள்ள மலைப்பாம்பு என்றும் அழைக்கப்படுகிறது. இது தென்னாப்பிரிக்காவைச் சேர்ந்த மலைப்பாம்பு சிற்றினமாகும். டொனால்ட் ஜார்ஜ் பிராட்லியின் (1990) கருத்துப்படி, இந்தச் சிற்றினமானது மேற்கு ஆப்பிரிக்காவின் பால் மலைப்பாம்பு (பி. ரெஜியசு) உடன் மிகவும் நெருங்கிய தொடர்புடையது. தற்போது எந்த துணையினமும் இந்தச் சிற்றினத்தின் கீழ் அங்கீகரிக்கப்படவில்லை. இது போர்த்துகீசிய இயற்கை ஆர்வலரும் ஆய்வாளருமான ஜோஸ் ஆல்பர்டோ டி ஒலிவேரா அஞ்சியேட்டாவின் பெயரால் அழைக்கப்படுகிறது. மற்ற மலைப்பாம்புகளைப் போல, இது விசமற்ற பாம்பாகும்.
விளக்கம்
பைதன் அஞ்சிடே உடல் நீளம் 183 செ.மீ. வரை வளரலாம். இதனுடைய உடல் நிறம் சிவப்பு-பழுப்பு நிறத்திலிருந்து பழுப்பு நிறத்திலிருந்து கிட்டத்தட்டக் கருப்பு தரையில், ஒழுங்கற்ற வெள்ளை அல்லது கிரீம் நிற பட்டைகள் மற்றும் புள்ளிகளால் மூடப்பட்டிருக்கும். வயிறு மஞ்சள் நிறமானது. காடுகளில் அல்லது சிறைபிடிக்கப்பட்ட நிலையில் அரிதாகவே காணப்படும் ஒரு அரிய வகை, இது "மணி போன்ற" தலை செதில்களைக் கொண்ட ஒரே மலைப்பாம்பு ஆகும். இது வெப்ப உணர்திறன் குழிகளைக் கொண்டுள்ளது, தலையின் ஒவ்வொரு பக்கத்திலும், மேல் உதட்டில் ஐந்து. மென்மையான முதுகு செதில்கள் 57-61 வரிசைகளில் அமைக்கப்பட்டுள்ளன. இடது|thumb| தோராயமான பரவல் இடது|thumb| குஞ்சு பொரித்தல்
பரவலும் வாழிடமும்
தென் அங்கோலா மற்றும் வடக்கு நமீபியாவில் ஆப்பிரிக்காவில் பைதன் அஞ்சிடே வாழ்கிறது. அங்கோலாவில் உள்ள லோபிடோவிற்கு அருகிலுள்ள "கேடும்பெல்ல" வகை இடம் ஆகும். வாழ்விடங்கள் என்பது பாறைகள் அல்லது திறந்த தூரிகை அல்லது புல்வெளியில் பாறைகளால் சூழப்பட்ட பகுதிகள்.ஆகும். பகல் நேரத்தில் செயல்படும் இந்த சிற்றினம் சிறிய குகைகள், மேலடுக்குகள் மற்றும் பிளவுகளில் தங்குகின்றன.
நடத்தை மற்றும் உயிரியல்
பைதன் அஞ்சிடே தன் நெருங்கிய உறவினரான பால் மலைப்பாம்புக்கு ஒத்த குணத்தை வெளிப்படுத்துகிறது. இது சீறும் தன்மையுடையது. இதன் உணவாகச் சிறிய பாலூட்டிகள் மற்றும் பறவைகள் உள்ளன. ''பை. அஞ்சிடே.''கருமுட்டை இடக்கூடியது. ஒரே நேரத்தில் நான்கு முதல் ஐந்து முட்டைகள் வரை இடப்படுகிறது. பெண் பாம்புகள் முட்டைகளை அடைகாக்கும் தன்மையுடையன. முட்டையிலிருந்து பொறிக்கும் குஞ்சுகள் 43–46 செ.மீ. (17-18 அங்குலம்) நீளமுடையன.
கொல்லைப்படுத்தல்
அங்கோலாவில் நீண்ட உள்நாட்டுப் போரால் கொல்லைப்படுத்தப்பட்ட மலைப்பாம்பு அஞ்சியேட்டா அரிதாகவே உள்ளது. போர் முடிவடைந்தாலும், வயல்களும் காடுகளும் கண்ணிவெடிகளால் மூடப்பட்டுள்ளன. இருப்பினும் சிலர் இவற்றைப் பிடிக்க முயல்கின்றனர்.
கொல்லைப்படுத்தப்பட்ட இப்பாம்புகள் பெரிதும் விரும்பப்படுகின்றன. இவை பெரும்பாலும் இவற்றின் நெருங்கிய உறவினரான பால் மலைப்பாம்புகளின் குணம் மற்றும் சில பராமரிப்புத் தேவைகளின் அடிப்படையில் ஒப்பிடப்படுகின்றன.
மேலும் படிக்க
பகுப்பு:மலைப்பாம்புகள்
எடப்பாடி சவுண்டம்மன் மற்றும் விநாயகர் கோயில்
எடப்பாடி சவுண்டம்மன் மற்றும் விநாயகர் கோயில் தமிழ்நாட்டில் சேலம் மாவட்டம், எடப்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சவுண்டம்மன், விநாயகர் சன்னதிகளும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குழந்தைகளின் நாடாளுமன்றம், தமிழ்நாடு-புதுச்சேரி
தமிழ்நாடு மற்றும் புதுச்சேரி குழந்தைகளின் நாடாளுமன்றத்தின் தற்போதைய தலைமை அமைச்சராக (Prime Minister) செயல்படுபவர் பள்ளி மாணவி சுவர்ணலட்சுமி ஆவார். இவர் ஒன்பது எனது  (Nine is Mine)  என்ற தலைப்பில் (Nine is Mine)  ஐக்கிய நாடுகள் அவையின்  பொதுச் சபையின் 70வது அமர்வில், 21 செப்டம்பர் 2015 அன்று உரையாற்றினார்.
விருதுகள்
குழந்தைகளின் உரிமைகளுக்காக போராடும் சிறந்த அமைப்பிற்கான ஐக்கிய நாடுகளின் சிறுவர் நிதியத்தின் சான் மரினோ அலெக்சாண்டர் போதினி விருதை   (San Marino Alexander Bodini Award) 2009இல் இவ்வமைப்பு பெற்றுள்ளது.
வெளி இணைப்புகள்
பகுப்பு:சமூக இயக்கங்கள்
குப்பை சந்தை (ஹொங்கொங்)
குப்பை சந்தை என்பது ஹொங்கொங்கில், சம் சுயி போ மாவட்டத்தில், சம் சுயி போ நகரில் இருக்கும் ஒரு சந்தையாகும். இதனை ஹொங்கொங் கண்டோனிசு மொழியில், லக்சப் எனும் சொல்லையும் மார்கெட் எனும் ஆங்கிலச் சொல்லையும் இணைத்து லக்சப் மார்கெட் என அழைக்கப்படுகிறது. இதனை சந்தை என அழைக்கப்பட்டாலும், இந்த வணிகம் சம் சுயி போ நகர் எங்கிலும் பரந்து காணப்படுகின்றது. அதாவது "சம் சுயி போ" என்றாலே இலத்திரனியல் கழிவு பொருட்களின் வணிக மையமாகவே உள்ளூரில் புகழ்பெற்று விளங்குகிறது.
அமைவிடப்பரப்பு
இந்த அகற்றப்படும் இலத்திரனியல் பொருட்களை சேகரிக்கும், விற்பனை செய்யும், கொள்கலன்களுக்கு ஏற்றும் தொழில்கள் நடைபெறும் இவ்விடத்தை "லக்சப் மார்கெட்" என்று அழைக்கப்பட்டாலும், இது ஒரு சந்தைப் போன்று ஒரு வீதியிலோ அல்லது ஒரு கட்டடத்திலோ நடைபெறுவதில்லை. மாறாக சிம் சா சுயி நகரின் பெரும் நிலப்பரப்பு எங்கும் இடையிடையே கிட்டத்தட்ட 2 - 3 சதுர கிலோ மீட்டர் அளவில் நடைபெறுகிறது. இவ்வணிகம் நடைபெறும் கடைகள் உள்ள இடம், ஐந்து பேருந்து சாலைகளும், பல குறுக்குத் தெருக்களும் உள்ளடங்களான பரவலானப் பகுதியாகும்.
விற்பனைப் பொருட்கள்
இந்த குப்பை சந்தையில் விற்பனை செய்வது என்னவென்றால், ஹொங்கொங்கில் வசதியானோர் ஒவ்வொரு நாளும் அப்புறப்படுத்தும் கணினி, மடிக்கணினி, தொலைக்காட்சி பெட்டி, குளிர்சாதனப் பெட்டி, வீட்டுக்குளிரூட்டி போன்ற இலத்திரனியல் பொருட்களாகும். இவை ஒன்று இரண்டு என்று அல்லாமல், ஒவ்வொரு நாளும் ஆயிரக்கணக்கில் இந்த குப்பைச் சந்தைக்கு வந்து சேர்கின்றன. இவற்றை தொகையாகக் கொள்முதல் செய்யும் இந்திய, பாக்கிசுதானிய, இலங்கை மற்றும் ஆப்பிரிக்க நாட்டு வணிகர்கள் இங்கிருந்து ஏற்றுமதி செய்கின்றனர்.
தொழில் வாய்ப்புகள்
இந்த குப்பை சந்தை பலருக்கு பல்வேறு தொழில் வாய்ப்புகளையும் வழங்குகிறது. இந்த நாட்டவர்களால் அப்புறப்படுத்தும் இலத்திரனியல் பொருட்களை குப்பைத் தொட்டிகளில் சென்று சேகரிக்கும் தொழில், சேகரிக்கும் இலத்திரனியல் குப்பைகளை வாகனங்களில் ஏற்றும் தொழில், அவற்றை சுத்தப்படுத்தும் தொழில், அவற்றை பழுது பார்க்கும் தொழில், அவற்றை கொள்கலன்களுக்கு ஏற்றும் தொழில், என பல்வேறு தொழில்கள் ஹொங்கொங் வாழும் ஏழைகளின் அல்லது கல்வியறிவு குறைந்தோரின் தொழிலாகியுள்ளன. அதேவேளை தொழில் வாய்ப்புக்காக ஹொங்கொங் வந்துள்ள தென்னாசிய நாடுகளான இந்தியா, பாக்கிசுதான், இலங்கை, வங்காள தேசம் மற்றும் ஆப்பிரிக்க நாட்டவர்கள் அதிகமானோர் இத்தொழில்களில் ஈடுப்பட்டிருப்பதனைக் காணக்கூடியதாக உள்ளன. இக்கடைகளில் தொழில் புரிவோர் அநேகமானோர் நாள்கூலிகளாகவே தொழில் செய்கின்றனர். தமது ஒரு நாள் கூலியாக HK$ 150.00 முதல் HK$ 450.00 டொலர்கள் வரை பெறுகின்றனர். குறிப்பிட்ட சிலர் மட்டுமே மாதம் ஊதியம் பெறுவோராக உள்ளனர்.
அநேகமான இங்கு தொழில் புரியும் பாக்கிசுத்தான், இந்தியா, இலங்கை, ஆப்பிரிக்கா போன்ற நாட்டவர்கள் சட்டத்திற்கு புறம்பான வகையில் வீசா இன்றியே தொழில் செய்கின்றனர். இதனால் இவர்கள் தொழில் புரியும் போது அடையாள அட்டை மற்றும் வீசா சோதனைகள் நடைபெறும் கைதுசெய்யப்படுகின்றனர். சட்டவிரோதமாக தொழில் செய்தல் குற்றத்தின் அடிப்படையில் தண்டனைப் பெறுவதும், நாடுகடத்தப் படுவதும் கூட அடிக்கடி நிகழ்கின்றன. இருப்பினும் அவற்றிற்கு அகப்படாமல் பல ஆண்டுகளாக தொடர்ந்து தொழில் புரிவோரும் உள்ளனர்.
இலத்திரனியல் குப்பைக் கடைகள்
சம் சுயி போ நகரில் மட்டும் நூற்றுக்கணக்கான இலத்திரனியல் குப்பை கடைகள் உள்ளன. இக்குப்பை கடைகள் அநேகமாக மதியம் 2:00 மணிக்கு திறந்து இரவு 10:00 மணிவரை திறந்திருக்கும்.
ஹொங்கொங்கரின் கடைகள்
அகற்றப்படும் இலத்திரனியல் பொருட்களை சேகரிக்கும் ஹொங்கொங் நாட்டவருக்கு சொந்தமான கடைகளில் வேலை செய்வோருக்கு, ஹொங்கொங் நாட்டவர் நியாயமான கூலி வழங்குவதனை அறிய முடிகிறது. வேலை பழுவும் அதிகம் இல்லை என்றும், தொழில் வழங்குனர்கள் பேசும் போது மனிதாபிமானத்துடன் தன்மையாகப் பேசுவதாகவும் அறியமுடிகிறது. அத்துடன் வேலை செய்வோரை ஹொங்கொங் நாட்டவர் பஞ்ஞாவ் என்றே அழைக்கின்றனர். "பஞ்ஞாவ்" என்றால் கண்டோனீசு மொழியில் நண்பர் என்று பொருளாகும். மிகவும் அதிகப் பாரமுள்ள பொருட்களை கொள்கலன்களில் ஏற்றும் பொழுது இயந்திர ஏற்றிகள் ஊடாக தொழிலாளருக்கு அதிகம் கடினம் கொடுக்காமல் ஏற்றப்படுகின்றது என்பதும் குறிப்பிடத்தக்கது.
பாக்கிசுதானியர் கடைகள்
இந்த அகற்றப்படும் இலத்திரனியல் சேகரிப்பு கடைகள் கணிசமானவை பாக்கிசுதானியர்கள் உடையவைகளும் உள்ளன. ஹொங்கொங் நாட்டின் நிரந்தர வசிப்புரிமை பெற்ற பாக்கிசுத்தானியர், இந்தியர் போன்றோர் கடைகள் வைத்துள்ளனர். இவர்களின் கடைகளில் வேலை செய்வோருக்கு HK$ 250.00 டொலருக்கும் குறைவான கூலியே கொடுக்கப்படுகின்றது. சில பாக்கிசுதானியர்களின் கடைகளில் பின்னேரம் 2:00 மணி முதல் இரவு 12:00 மணி வரை வேலை செய்தும் HK$ 150.00 டொலர்கள் மட்டுமே கூலி கொடுப்பதும் நடக்கின்றது. அத்துடன் சட்டவிரோத தொழிலாளர் எனும் காரணத்தால் கூலியை கொடுக்காமல் ஏமாற்றும் நிகழ்வுகளும் நிறைய உள்ளன. வேலை செய்து விட்டு கூலியை கேட்டு பிரச்சினை செய்தால், சட்டவிரோத தொழிலாளர் என ஹொங்கொங் காவல் துறைக்கு அறிவித்து பிடித்துக்கொடுக்கும் இறக்கமற்ற செயல்களும் நிறைய இவர்களால் நடைபெறுகின்றன.
இவ்வாறான காரணங்களால் வேலை செய்யும் பாக்கிசுதானியக் கூலி தொழிலாளர்களும், பாக்கிசுதான்மற்றும் இந்தியர் போன்றோரிடம் வேலை செய்ய விரும்பாமை காணப்படுகின்றன.
இலவசமாக இலத்திரனியல் பொருட்கள்
இருப்பினும் உள்ளூரில் வசதிக்குறைவானோராக இருப்போர் காசு கொடுத்து வீட்டுத் தளபாடங்களையோ இலத்திரன் பொருட்களையோ வாங்க வேண்டிய நிலை பெரும்பாலும் இல்லை. ஏனெனில் அகற்றப்படும் பொருட்களை விரும்புவோர் பெற்றுக்கொள்ளும் படி சில செய்தித்தாள்கள் மற்றும் இணையத்தளங்கள் அறிவிப்பு செய்கின்றன. தேவையானோர் சென்று தமக்கு தேவையான இலவச இலத்திரனியல் பொருட்களைப் பெற்றுக்கொள்ளலாம். அதில் ஹொங்கொங் மக்கள் மத்தியில் பிரசித்திப்பெற்ற ஒரு இணையத்தளமாக ஏசியா எக்ஸ்பட் ஹொங்கொங் விளங்குகின்றது. அவற்றைப் பார்ப்போர் தமக்கு தேவையானப் பொருட்களின் விளம்பரம் வரும் போது நேரடியாக குறிப்பிட்ட வீடுகள் அல்லது இடத்திற்கு சென்று பெற்றுக்கொள்வர். அத்துடன் குறிப்பிட்ட அத்தளங்களில் ஒவ்வொரு நாளும் இலவசப் பொருட்கள் தொடர்பான தகவல்கள் தொடர்ந்து வந்துவண்ணமே இருக்கும் என்பது குறிப்பிடத்தக்கது.
மேற்கோள்கள்
பகுப்பு:சம் சுயி போ பகுப்பு:ஹொங்கொங் பொருளாதாரம் பகுப்பு:ஹொங்கொங் சிறப்பாக்கங்கள்
சம் சுயி போ
சம் சுயி போ (Sham Shui Po) என்பது ஹொங்கொங், கவுலூன் தீபகற்ப நிலப்பரப்பில், சம் சுயி போ மாவட்டத்தில் உள்ள ஒரு நகரமாகும்.
பகுப்பு:சம் சுயி போ மாவட்டம்
ஒல்கிலூடோ அணுமின் நிலையம்
1 மற்றும் 2 அலகுகள்
1 மற்றும் 2 அலகுகளில் கொதிநீர் அணு உலைகள் உள்ளன. ஒவ்வொன்றும் 890 மெகாவாட்டு மின்சாரத்தை உற்பத்தி செய்கின்றன. ஏ.எசு.ஈ.ஏ. என்ற சுவீடிய நிறுவனம் இதன் முக்கிய ஒப்பந்ததாரர் ஆவார். இது சுவீடனிலுள்ள அமெரிக்காவை தலைமையிடமாகக் கொண்ட வெசுட்டிங்கவுசு மின்சார நிறுவனத்தின் ஒரு பகுதியாகும். விசையாழி மின் ஆக்கிகளை ஏ.பி.பி எனப்படும் சுவீடிய-சுவிட்சர்லாந்து பன்னாட்டு நிறுவனம் வழங்குகிறது. அலகுகளின் கட்டமைப்பு ஏ.எசு.ஈ.ஏ நிறுவனத்தால் வடிவமைக்கப்பட்டது. சுவீடனின் உத்காம்பு நிறுவனத்தால் உலை அழுத்தக் கலன்களும், உலை உள் பாகங்கள், இயந்திர கூறுகள் போன்றவை பின்னாட்டம் நிறுவனத்தாலும் கட்டப்பட்டன. பின்லாந்தின் இசுட்ரோம்பெர்க் நிறுவனம் மின்சார உபகரணங்களை வழங்கியது. அனுமின் நிலையத்தின் அலகு 1 அடோமிராகென்னசால் நிறுவனத்தாலும் அலகு 2 இயூகோலா மற்றும் டைகடிமா நிறுவனத்தாலும் கட்டப்பட்டன. 1978 ஆம் ஆண்டு சூலை மாதத்தில் இதன் ஆரம்ப முக்கியத்துவத்தை அடைந்தது. 1979 ஆம் ஆண்டு அக்டோபர் மாதத்தில் தனது வணிக நடவடிக்கைகளைத் தொடங்கியது. 1979 ஆம் ஆண்டு அக்டோபர் மாதம் அலகு 2 அதன் ஆரம்ப முக்கியத்துவத்தை அடைந்தது மேலும் அது 1982 ஆம் ஆண்டு சூலை மாதத்தில் வணிக நடவடிக்கைகளைத் தொடங்கியது.
2017 ஆம் ஆண்டில், இரண்டாவது அலகு மேம்படுத்தப்பட்டு நவீனப்படுத்தப்பட்டது. மேலும் 2018 ஆம் ஆண்டின் தொடக்கத்திலிருந்து உற்பத்தியை 890 மெகாவாட்டாக அதிகரித்தது. 2018 ஆம் ஆண்டு இதேபோன்று அலகு 1 மேம்படுத்தப்பட்டது. புதுப்பித்தல் விண்ணப்பத்தைத் தயாரிப்பதற்காக பராமரிப்பு உரிமமும் நீட்டிக்கப்பட்டது. முறையான உரிமம் நீட்டிப்பு 2018 ஆம் ஆண்டு செப்டம்பர் மாதத்தில் வழங்கப்பட்டது. இது உலைகள் 2038 வரை செயல்பட அனுமதிக்கிறது.
இந்த இடத்தில் நான்காவது அணு உலை கட்டப்படுவதற்கான கொள்கை முடிவு 2010 ஆம் ஆண்டு சூலை மாதத்தில் பின்லாந்து பாராளுமன்றத்தால் எடுக்கப்பட்டது. ஆனால், ஜூன் 2015 ஆம் ஆண்டு சூன் மாதத்தில் தியோலிசுடென் வோய்மா நிறுவனம் நான்காவது அலகிற்கான கட்டுமான உரிமத்திற்கு விண்ணப்பிக்காது என்று முடிவு செய்தது.
புற இணைப்புகள்
பகுப்பு:பின்லாந்து
இசுடர்லிங் உட்கண எண்
ஏனென்றால், {a,b,c,d} போன்ற ஒரு 4-கணத்தின் இரண்டு உட்கணங்கள் கொண்ட  பிரிவுகள்:
இவ்வெண்களின் முதல் சில மதிப்புகளின் அட்டவணையை ஸ்டர்லிங் எண்கள் என்ற கட்டுரையில் பார்க்கவும்.
மீள்வரு தொடர்பு
n > 0 என்றால்,
இறங்குமுகக் காரணியத்துடன் உறவு
சேர்வியல் முறையில் நிறுவல்: x ஒரு நேர்ம முழுஎண்  என்று கொள். |X| = x, |N| = n இருக்கும்படி இரண்டு கணங்கள் X, N இருப்பதாகக் கொள். N இலிருந்து  X க்குப்போகும் எல்லாக் கோப்புகளின் எண்ணிக்கை  x^n. இதே எண்ணிக்கையை இப்பொழுது வேறுவிதமாகக் கணிப்போம்.
ஒரு குறிப்பிட்ட கோப்பைக் கவனி. இதனுடைய வீச்சில் (Range)அடங்கிய உறுப்புக்களின் எண்ணிக்கை k என்று கொள். இந்த குறிப்பிட்ட மதிப்புள்ள 'k'க்கு, வழிகளில்  N இன் உறுப்புக்களை X இலுள்ள ஓர் உறுப்புக்குக் கோப்பிடலாம் (may be mapped).இவ்வழிகளில் ஒவ்வொன்றும் N ஐ உட்கணங்களால் பிரிக்கும் ஒரு பிரிவினை. ஒவ்வொரு பிரிவினையிலும் உள்ள ஒவ்வொரு பிரிவுக்கும் (அ-து. உட்கணத்திற்கும்) X இல் ஒரு பிம்பம் (Image) -- வெவ்வேறு பிரிவுக்கு வெவ்வேறு பிம்பம்--குறிப்பிடப்பட வேண்டும். இதற்குள்ள வழிகள்:
ஏறுமுகக் காரணியத்துடன் உறவு
இறங்குமுகக்காரணியத்துடன் உறவு (*) இல் காட்டப்பட்டது. அதனில் x ஐ  (-x) ஆக மாற்றினால்  (**) கிடைத்துவிடும்.
இவற்றையும் பார்க்கவும்
பகுப்பு:சேர்வியல் பகுப்பு:குறிப்பிடத்தக்க எண் வகைகள்
Liczby Stirlinga
1,1,1,2-டெட்ராகுளோரோயீத்தேன்
1,1,1,2-டெட்ராகுளோரோயீத்தேன் (1,1,1,2-Tetrachloroethane) என்பது C2H2Cl4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு குளோரினேற்ற ஐதரோகார்பனாகக் கருதப்படுகிறது. நிறமற்ற நீர்மமாகக் காணப்படும் இச்சேர்மம் இனிப்பான குளோரோஃபார்ம் போன்ற நெடியுடையதாக உள்ளது. ஒரு கரைப்பானாகவும், மரக்கறை, மெருகுப்பூச்சாகவும் இதைப் பயன்படுத்துகிறார்கள்
மேற்கோள்கள்
பகுப்பு:குளோரோ ஆல்க்கேன்கள் பகுப்பு:கரிம ஆலைடுகள் பகுப்பு:ஆலசனேற்ற கரைப்பான்கள்
கொக்கிலியாறு
கொக்கிலியாறு அல்லது கொக்கிலி ஆறு என்பது தமிழ்நாட்டின் பழனி மலையில் உற்பத்தியாகும் ஆறாகும். இதனுடைய நீளம் 20 km ஆகும். இந்த ஆறு திண்டுக்கல் மாவட்டத்தில் திண்டுக்கல் அருகே கோவனாற்றில் கலக்கின்றது.
மேற்கோள்கள்
பகுப்பு:இந்திய ஆறுகள் பகுப்பு:தமிழக ஆறுகள்
கோரையாறு (திருநெல்வேலி)
கோரையாறு என்பது இந்தியாவின் தமிழ்நாடு மாநிலத்தில் உள்ள திருநெல்வேலி மாவட்டத்தில் உள்ள அம்பாசமுத்திரம் வட்டத்தில் பாயும் ஆறு ஆகும். இது திருநெல்வேலி மற்றும் தூத்துக்குடி மாவட்டங்களில் பாயும் தாமிரபரணி ஆற்றின் வலது கரையோர துணை நதியாகும். இது மேற்குத் தொடர்ச்சி மலையின் கிழக்குப் பகுதியில் உருவாகும் சிறிய வடக்கு கோரையாறு மற்றும் தெற்கு கோரையாறு இணைந்து உருவாகிறது. இந்த ஆற்றின் மொத்த நீளம் 13.2 km ஆகும். கன்னடியன் அணைக்கட்டின் மேற்புறத்தில் வெள்ளங்குளி கிராமத்திற்கு அருகில் உள்ள கன்னடியன் கால்வாயில் இந்த கலக்கின்றது. இந்த வாய்க்கால் அணைக்கட்டைக் கடந்து தாமிரபரணி கீழ்நிலையிலும் அணையின் கிழக்கிலும் இணைகிறது. இதன் போக்கில் வண்டல் ஓடை, எலுமிச்சையாறு மற்றும் கொப்பரையாறு ஆகிய மூன்று துணை ஆறுகள் இணைகின்றன. கோரையாரின் வடிகால் படுகை 75.75 km2 ஆகும். இந்த ஆற்றில் அதிகபட்சமாக 12000 கன அடி நீர் வெளியேறியது குறிப்பிடப்படுகிறது.
மேலும் பார்க்கவும்
தமிழக ஆறுகளின் பட்டியல்
மேற்கோள்கள்
பகுப்பு:திருநெல்வேலி மாவட்ட ஆறுகள்
கன்னியாகுமரி காட்டுயிர் உய்விடம்
கன்னியாகுமரி காட்டுயிர் உய்விடம் 402.4 கிமீ (155.4 ச. மைல்) பரப்பளவில் தென் இந்தியாவில் தமிழ்நாட்டின் தென் கோடி மாவட்டமான கன்னியாகுமரியில் அமைந்துள்ளது. இது பிப்ரவரி 2008ல் பாதுகாக்கப்பட்ட பகுதியாக அறிவிக்கப்பட்டது, மேலும் இது புலிகள் வசிப்பிடமாக உள்ளது.
இது பல்லூயிர் கோளமாகவும் திகழ்கிறது. புலிகளைத் தவிர்த்து மேலும் அருகிய நிலையிலுள்ள பல்வேறு உயிரினங்களையும் கொண்டுள்ளது, அவை கடமா, இந்திய யானை, இந்திய மலைப் பாம்பு, சோலைமந்தி, இந்திய புள்ளிச் சருகுமான், நீலகிரி வரையாடு, கடமான்.
சான்றுகள்
பகுப்பு:வனவிலங்கு பாதுகாப்பு வலயங்கள் பகுப்பு:தமிழ்நாட்டு சுற்றுச்சூழல் பகுப்பு:தமிழ்நாட்டில் உள்ள காட்டுயிர் காப்பகங்கள்
வேடநத்தம் உலகம்மன் கோயில்
வேடநத்தம் உலகம்மன் கோயில் தமிழ்நாட்டில் தூத்துக்குடி மாவட்டம், வேடநத்தம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பீமா நகைக்கடை
பீமா நகைக்கடை (Bhima Jewellers) என்பது இந்தியாவில் உள்ள ஒரு நகை விற்பனை நிறுவனமாகும். இது 1925 ஆம் ஆண்டு பீமா பட்டரால் நிறுவப்பட்டது. தற்போது இந்த குழுமத்தில் 116 நகைக்கடைகள் உள்ளன. இக்குழுமத்தில் மொத்தம் 78,000 பணியாளர்கள் பணிபுரிகின்றனர். பீமா நிறுவனம் அதன் நிறுவனர் பீமா பட்டரின் வழிகாட்டுதலின் கீழ் ஆயத்த நகைகளை அறிமுகப்படுத்திய முதல் நகைக்கடையாகும்.
புற இணைப்புகள்
பகுப்பு:நிறுவன வகைகள் பகுப்பு:இந்திய வகைக்குறிகள்
டெரா (தொன்மவியல்)
டெரா அல்லது டெலஸ் (Terra) என்பவர் உரோமத் தொன்மவியலுக்கு அமைவாக பூமியின் கடவுள் ஆவார். இவர் கிரேக்கத் தெய்வமான ஜியாவுக்கு ஒப்பானவராவார். வானத்தின் கடவுளான கயலூஸ் எனும் தெய்வமே இவரின் கணவன். இவர்கள் இருவருமே டைட்டன்களினதும் இராட்சதர்களினதும் (Giant) பெற்றோர் ஆவர். இக்கடவுளின் பெயரின் அடிப்படையிலேயே புவிக்குப் பெயர் சூட்டப்பட்டது.
பெயர்க் காரணம்
டெரா எனும் சொல்லின் பொருள் நிலம் அல்லது பூமி என்பதாகும்.
மேற்கோள்கள்
பகுப்பு:உரோமத் தொன்மவியல்
டாலசு- வொர்த் கோட்டை பன்னாட்டு வானூர்தி நிலையம்
டாலசு/வொர்த் கோட்டை பன்னாட்டு வானூர்தி நிலையம்  (Dallas/Fort Worth International Airport, ) டாலஸ் நகருக்கும் வொர்த் கோட்டை நகருக்கும் இடையில் அமைந்துள்ள டெக்சஸ் மாநிலத்தின் மிகுந்த போக்குவரத்துடைய வானூர்தி நிலையமாகும். இது பொதுவாக டாலசு–வொர்த் கோட்டை பெருநகரப் பகுதிகள் இணைந்த கூட்டு நகரப் பகுதிக்கு சேவை வழங்குகிறது.
டிஎஃப்டபுள்யூ என்ற ஆங்கிலச் சுருக்கத்தினால் அறியப்படும் இந்த வானூர்தி நிலையம் உலகின் வானூர்தி இயக்கப் போக்குவரத்து மிகுந்த நிலையங்களில் நான்காவதாக உள்ளது. பயணிகள் போக்குவரத்தின் அடிப்படையில் இது உலகின் எட்டாவது போக்குவரத்து மிகுந்த வானூர்தி நிலையமாக விளங்குகிறது. அமெரிக்கன் எயர்லைன்ஸ் நிறுவனத்தின் மிகப்பெரும் முனைய மையமாக விளங்குகிறது.
டிஎஃப்டபுள்யூ நிலையம் ஒரு வானூர்தி நிலைய நகரம் எனக் கருதப்படுகிறது. தனியான அஞ்சலக சுட்டெண்ணைக் கொண்ட இந்நிலையத்தின் பொதுச்சேவைகளுக்கு தனி அமைப்பு உள்ளது. ஐக்கிய அமெரிக்க அஞ்சல்துறை இதற்கெனத் தனியாக டிஎஃப்டபுள்யூ ஏர்போர்ட், டிஎக்ஸ் என்ற அடையாளத்தை வழங்கியுள்ளது.
18076 acre நிலப்பரப்பில் அமைந்துள்ள இந்த வானூர்தி நிலையம் நிலப்பரப்பளவில் டெக்சசின் மிகப்பெரிய ஒன்றாகவும் ஐக்கிய அமெரிக்காவில் டென்வர் வானூர்தி நிலையத்தை அடுத்து இரண்டாவதாகவும் உள்ளது.
இந்த வானூர்தி நிலையத்தின் நிர்வாகத்தை டிஎஃப்டபுள்யூ வானூர்தி நிலைய வாரியம் மேற்கொள்கிறது. இதன் வாரிய உறுப்பினர்களை இந்த நிலையத்தின் உரிமையாளர் நகரங்களான டாலசும் வொர்த் கோட்டையும் நியமிக்கின்றன. இந்த வானூர்தி நிலையம் நான்கு புறநகர் பகுதிகளில் அமைந்துள்ளதால், ஆளுமை குறித்த பல சட்டபூர்வ  வழக்குகள் எழுந்துள்ளன. தனது அண்மைப் பகுதிகளுடன் சுமுக உறவை மேற்கொள்ள நிலைய வாரியம் இர்விங், யூலெசு, கிரேப்வைன், கொப்பல் புறநகர்ப் பகுதிகளிலிருந்து வாக்களிக்க உரிமை இல்லா உறுப்பினர்களை ஏற்றுள்ளது.
வெளி இணைப்புகள்
பகுப்பு:ஐக்கிய அமெரிக்க வானூர்தி நிலையங்கள் பகுப்பு:டெக்சஸ்
புதுக்கிணறு பன்னம்பாறை
புதுக்கிணறு (Puthukinaru), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் உள்ள சாத்தான்குளம் வட்டத்தில் இருக்கும் பன்னம்பாறை கிராமத்தின் ஒரு பகுதி ஆகும். சாத்தான்குளத்திலிருந்து 3 கி.மீ. தொலைவில் திருச்செந்தூர் செல்லும் வழியில் இவ்வூர் அமைந்துள்ளது.
ஆமில்டன், நியூசிலாந்து
ஆமில்டன் (Hamilton) நியூசிலாந்தின் வடக்குத் தீவில் வைகாத்தோ வலயத்தின் மக்கள்தொகைமிக்க  தலைநகரமாகும். 110 km2 பரப்பளவில் 153,100 மக்கள்தொகையுடன் வைக்காத்தோ ஆற்றங்கரையில் அமைந்துள்ளது. இது நியூசிலாந்தின் நான்காவது மக்கள்தொகை மிக்க நகரமாகும்.
மேற்சான்றுகள்
பகுப்பு:நியூசிலாந்து நகரங்கள்
மீமிசல்
மீமிசல் ( Mimisal ) தமிழ்நாட்டின், புதுக்கோட்டை மாவட்டத்தின் ஆலங்குடி வட்டத்தில் உள்ள ஆவுடையார்கோயில் ஊராட்சி ஒன்றியத்தில் அமைந்த மீமிசல் ஊராட்சி கடற்கரை கிராமம் ஆகும்.
வங்காள விரிகுடா கடற்கரையில் கிழக்கு கடற்கரை சாலையில் அமைந்த மீமிசல் கிராமத்தின் தெற்கே மணமேல்குடி, சுந்தரபாண்டியன்பட்டினம், ஓரியூர், வட்டானம், பாசிப்பட்டினம், தொண்டி, நம்புதாளை, திருவெற்றியூர் போன்ற கடற்கரை கிராமங்கள் உள்ளது.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, மீமிசல் கிராமத்தின் மொத்த மக்கள் தொகை 2793 ஆகும்.
பண்டைய வணிகத் தொடர்புகள்
மீமிசல் கிராமத்தின் அருகில் உள்ள கருக்காகுறிச்சியில் 500-க்கும் மேற்பட்ட ரோமானிய அரசர்களின் தங்க, வெள்ளி நாணயங்கள் கண்டெடுக்கப்பட்டுள்ளதால், இப்பகுதி ரோமானியர்களுடன் வணிகத்தொடர்பு கொண்டிருந்ததை உறுதிப்படுத்துகிறது
மேற்கோள்கள்
பகுப்பு:புதுக்கோட்டை மாவட்டத்திலுள்ள கிராமங்கள்
எஸ். பி. வேலுமணி
'''எஸ். பி. வேலுமணி (இயற்பெயர்: சுகுணாபுரம் பழனிசாமி வேலுமணி''', பிறப்பு: 10 மே 1969) தமிழக அரசியல்வாதி ஆவார். 2006, 2011, 2016 ஆம் ஆண்டு தமிழக சட்டமன்றத் தேர்தல்களில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றவர். நகராட்சி நிர்வாகம், ஊரக வளர்ச்சி மற்றும் சட்டத்துறை அமைச்சராக பதவி வகித்தார். நகராட்சி நிர்வாகம், ஊரக வளர்ச்சித்துறை மற்றும் சிறப்புத்திட்டங்கள் செயலாக்கத் துறை அமைச்சராகவும், பணியாற்றினார்.
வாழ்க்கைக் குறிப்பு
தமிழக உள்ளாட்சித்துறை அமைச்சராக பணியாற்றிய எஸ். பி. வேலுமணி கோயம்புத்தூர் மாவட்டம் குனியமுத்தூர் சுகுணாபுரத்தில் 05.10.1969 அன்று E. A. பழனிசாமி – மயிலாத்தாள் தம்பதியருக்கு மகனாக பிறந்தார். இவருக்கும் திருமதி வித்யாதேவிக்கும் கடந்த 11.03.1998-ல் திருமணம் நடைபெற்றது. எஸ். பி. வேலுமணி-வித்யாதேவி தம்பதிக்கு விகாஷ் என்ற மகனும், சாரங்கி என்ற மகளும் உள்ளனர். இவருக்கு எஸ். பி. அன்பரசன் என்ற மூத்த சகோதரரும், எஸ். பி. செந்தில்குமார் என்ற இளைய சகோதரரும் உள்ளனர். விவசாய குடும்பத்தில் பிறந்த இவர் முதுகலை பட்டம் மற்றும் ஆய்வியல் நிறைஞர் (MPhil) பட்ட மேற்படிப்பை முடித்துள்ளார். தமிழக அரசியல்வாதியான இவர் 2006, 2011, 2016 தமிழக சட்டமன்றத் தேர்தல்களில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 2011ல் முதன் முதலாக தமிழக அமைச்சராக பதவியேற்ற இவர், நகராட்சி நிர்வாகம், ஊரக வளர்ச்சி மற்றும் சட்டத்துறை அமைச்சராக பதவி வகித்தார். 2016 ஆம் ஆண்டு தமிழக சட்டமன்ற தேர்தலில் வெற்றி பெற்று நகராட்சி நிர்வாகம், ஊரக வளர்ச்சித்துறை மற்றும் சிறப்பு திட்டங்கள் செயலாக்கத்துறை அமைச்சராக சிறப்பாக பணியாற்றினார்.
அரசியல் பயணம்
ஆரம்பம் முதலே அதிமுகவில் இருந்து வரும் எஸ்.பி.வேலுமணி, மறைந்த முதலமைச்சர் செல்வி. ஜெயலலிதாவின் தீவிர விசுவாசி. குனியமுத்தூர் நகர் மன்றத் தலைவராக இருந்தவர். 2006-ம் ஆண்டு பேரூர் சட்டமன்ற தொகுதியில் அதிமுக வேட்பாளராக போட்டியிட்டு வெற்றி பெற்றவர். இதேபோல், 2011, 2016 மற்றும் 2021 ஆம் ஆண்டுகளில் நடைபெற்ற சட்டப்பேரவை தேர்தல்களில் தொண்டாமுத்தூர் தொகுதியில் போட்டியிட்டு வெற்றி பெற்றார்.
அதிமுகவில் களப்பணிகள்
கொங்கு மண்டலத்தில் குறிப்பாக கோவை மாவட்டத்தில் அதிமுகவின் வளர்ச்சிக்கு தொடர்ந்து களப்பணியாற்றும் எஸ்.பி.வேலுமணி, தொண்டர்களோடு தொண்டர்களாக பழகுவதால் அவரை தொண்டாமுத்தூரின் தொண்டர் என அதிமுகவினர் அன்போடு அழைக்கின்றனர். 2016-ம் ஆண்டு முன்னாள் முதல்வர் ஜெயலலிதா மறைவை தொடர்ந்து அதிமுகவில் ஏற்பட்ட கருத்து வேறுபாடுகளால் தனித்தனி அணியாக இருந்த முதல்வர் பழனிசாமி மற்றும் ஒ.பன்னீர்செல்வம் ஆகியோர் ஓரணியாக இணைய எஸ்.பி.வேலுமணி முக்கிய பங்காற்றியவர். உள்ளாட்சித் தேர்தலாக இருந்தாலும், நாடாளுமன்ற தேர்தலாக இருந்தாலும் அதிமுகவின் வெற்றிக்காக பம்பரமாக களப்பணியாற்றுபவர்.
வெளி இணைப்புகள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:1969 பிறப்புகள் பகுப்பு:16 ஆவது தமிழ்நாடு சட்டமன்ற உறுப்பினர்கள்
பெருங்குடி ஏரி
பெருங்குடி ஏரி பள்ளிக்கரணை சதுப்பு நிலத்துடன் பெருங்குடி / வேளச்சேரி / பள்ளிக்கரணைவழியாக இணைக்கப்பட்டுள்ளது.
அருகில் முதன்மையான சில குடியிருப்புகளின் பெயர்கள் குறிஞ்சி நகர், காமராஜ் நகர், ரமணா கட்டிடம், கிரீன் ஏக்கர்ஸ் போன்றவை ஆகும்.
2015 வெள்ளமும் சுயபரிசோதனையும்
இந்த ஏரியில் அபகரிப்புகள் மற்றும் மோசமான பராமரிப்பின் காரணமாக 2015 திசம்பரில் ஏற்பட்ட பெருமழையின்போது  25% விழுக்கடு அளவுக்கே ஏரியால் மழை நீரை தக்க வைக்க இயன்றது. இந்த ஏரியின் அழகு அதன் அருகிலுள்ள குடியிருப்பாளர்களின் கவனத்தை ஈர்த்தது மற்றும் மாசு, துஷ்பிரயோகம், அபகரிப்புகள், சாக்கடை நீர் கலத்தல், கழிப்பிடங்களை, நீர் திருட்டு ஆகியவற்றில் இருந்து ஏரியைப் பாதுகாக்க மக்கள் மன்றம் தொடங்க அப்பகுதி மக்கள் முடிவெடுத்தனர். 2016 ஜனவரி 26 ஆம் திகதி அருகிலுள்ள 15 குடியிருப்பு சங்கங்களில் இருந்து மக்கள் ஏரியில் கூடி ஏரி பாதுகாக்கும் நோக்கத்துடன் ஒன்றாக கைகோர்த்தனர்.
மேற்கோள்கள்
பகுப்பு:சென்னை ஏரிகள்
ஈரோடு நேதாஜி காய்கறி மார்க்கெட்
நேதாஜி தினசரி காய்கறி சந்தை  (Netaji Daily Vegetable Market) இந்தியாவின் தமிழ்நாட்டிலுள்ள ஈரோடு மாநகரின் மையப்பகுதியில் அமைந்திருக்கும் ஒரு காய்கறிச் சந்தை ஆகும்.
வரலாறு
வியாபாரிகள் 1935 ஆம் ஆண்டு முதல் இப்பகுதியில் சிறிய காய்கறி கடைகளை நடத்தி வந்தனர். 1992 ஆம் ஆண்டு மாநகராட்சி இங்கு கடைகளை கட்டியது. ஆர்.கே.வி. சாலையில் செயல்பட்டு வரும் இச்சந்தையில் தினமும் 500 எண்ணிக்கைக்கும் மேற்பட்ட கடைகள் காய்கறிகள் மற்றும் பழங்களை இங்கு விற்பனை செய்கின்றன. வாகனங்கள் நிறுத்த போதிய இடமில்லாததால் அடிக்கடி போக்குவரத்து நெரிசல் ஏற்படுகிறது. தொடக்கத்தில் காய், கனிகள் உள்பட அனைத்து பொருட்களும் விற்கப்பட்டு வந்ததால் பொதுசந்தை  என்று  அழைக்கப்பட்டு வந்தது. தற்போது காய், கனிகள் மட்டுமே விற்கப்பட்டு வருகின்றன. சந்தை இடம்பெற்றுள்ள் இருபெருந்தெருக்களும் நேதாஜி சாலை என்றும், ஆர்.கே.வி. சாலை என்ற பெயர்களால் அழைக்கப்படுகின்றன.
1935 ஆம் ஆண்டில் அப்போதை ஈரோடு நகராட்சியின் பொன்விழா கொண்டாட்டத்தின் போது மார்க்கெட்டிற்கு அருகில் மணிக்கூண்டு அப்போதைய கோவை கலெக்டராக இருந்து வந்த கோல்டுவொர்த் என்பவரால் அமைக்கப்பட்டது. இந்த மணிக்கூண்டு மார்க்கெட்டிற்கு வரும் வியாபாரிகளுக்கும், பொதுமக்களுக்கும் நேரம் தெரிந்து கொள்ள வசதியாக இருந்துள்ளது.
ஈரோடு நேதாஜி காய்கறி சந்தை ₹ 29.85 கோடியில் நவீனப்படுத்தப்பட்டு வருகிறது.
மேற்கோள்கள்
பகுப்பு:ஈரோடு பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
ஊர்மிளா சிங்
ஊர்மிளா சிங் (6 ஆகத்து 1946 – 29 மே 2018) இந்திய மாநிலமான இமாச்சலப் பிரதேசத்தின் முன்னாள் ஆளுநர். 25 சனவரி 2010 அன்று ஆளுநராகப் பணியமர்த்தப்பட்டார்.
இளமை
ஊர்மிளா சிங் தற்போது சத்தீசுகர் மாநிலத்திலுள்ள இராய்பூர் மாவட்டத்தில் பிங்கேசுவர் சிற்றூரில் பிறந்தவர். மத்திய இந்தியாவின் நிலவுடமை குடும்பமொன்றில் பிறந்த ஊர்மிளாவின் கொள்ளுத் தாத்தா இராசா நட்வர்சிங் ஓர் விடுதலை வீரர். இவர் பிரித்தானியர்களால் தூக்கிலிடப்பட்டார். மற்றும் சில உறவினர்கள் அந்தமான் சிறைகளில் அடைக்கப்பட்டு இருந்தனர்.
ஊர்மிளா சிங் இளவயதிலேயே சத்திசுகரின் செராய்பள்ளி அரசர், வீரேந்திர பகதூர் சிங்கிற்கு திருமணம் செய்விக்கப்பட்டார். இவர்களுக்கு ஒரு மகளும் இரு மகன்களும் பிறந்தனர். ஊர்மிளா குடும்ப வாழ்வில் ஈடுபாட்டுடன் இருந்தார். வீரேந்திர சிங் முதன்மையான காங்கிரசு கட்சித் தலைவரானார். தமது குடும்பம் பல நூற்றாண்டுகளாக ஆண்டுவந்த பகுதிகளில் இருந்த சட்டப் பேரவைத் தொகுதிகளில் தேர்ந்தெடுக்கப்பட்டு மத்தியப் பிரதேச சட்டப் பேரவை உறுப்பினராக இருந்தார். இவரது அன்னையாரும் நாடாளுமன்ற உறுப்பினராக இருந்தார்.
மத்தியப் பிரதேசத்தில்
தனது கணவரின் அகால மறைவை ஒட்டி அவர் சட்டப் பேரவை உறுப்பினராக இருந்த அதே தொகுதியில் எழுந்த துணைத்தேர்தலில் போட்டியிட்டுத் தமது அரசியல் வாழ்க்கையைத் தொடங்கினார். இத்தொகுதிகளில் பலமுறை தொடர்ந்து வென்று 1985 முதல் 2003 வரை சட்டப் பேரவை உறுப்பினராகப் பணியாற்றினார்.
பால்வளத்துறை துணை அமைச்சராகவும் (1993–95) சமூகநலத்துறை மற்றும் பழங்குடி நல அமைச்சரவை அமைச்சராகவும் (1998–2003) பொறுப்பாற்றி உள்ளார். 1996 முதல் 1998 வரை மத்தியப் பிரதேச மாநில காங்கிரசு தலைவராகவும் இருந்தார்.
சத்தீசுகரில்
2000ஆம் ஆண்டில் புதிய மாநிலமாக சத்தீசுகர் உருவானது. ஊர்மிளாவின் சட்டப் பேரவைத் தொகுதி புதிய மாநிலத்தில் அமைந்தது. இதனால் 2000 முதல் 2003 வரையான முதல் சத்தீசுகர் சட்டப்பேரவையில் அவர் தானாகவே உறுப்பினரானார். ஆனால் 2003 சட்டப் பேரவைத் தேர்தல்களில் காங்கிரசு இரு மாநிலங்களிலும் தோல்வியைத் தழுவியது. இதில் ஊர்மிளாவும் தோற்றவர்களில் ஒருவரானார். 2008 தேர்தலிலும் தோல்வி அடைந்தார்.
ஆளுநராக
காங்கிரசு கட்சிக்கு இவராற்றிய சேவை மற்றும் சட்டப் பேரவையில் நீண்டகால பட்டறிவு கருதி 2010இல் இவர் இமாச்சலப் பிரதேச ஆளுநராக நியமிக்கப்பட்டார். 25 சனவரி 2010 அன்று பொறுப்பேற்ற ஊர்மிளாவின் பதவிக்காலம் 24 சனவரி 2015 அன்று நிறைவுற்றது. இவரே இமாச்சலப் பிரதேசத்தின் முதல் பெண் ஆளுநராவார்.
இறப்பு
ஊர்மிளா சிங் 29 மே 2018 அன்று தமது 71 அகவையில் தனியார் மருத்துவமனையில் காலமானார். அவருக்கு மூளை தொடர்பான சிக்கல்கள் இருந்ததாகவும் சிகிச்சை பயனளிக்காது மரணமடைந்ததாகவும் குடும்பத்தினர் தெரிவித்தனர். அவருக்கு இரண்டு மகன்களும் ஒரு மகளும் இருந்தனர்.
மேற்கோள்கள்
பகுப்பு:2018 இறப்புகள் பகுப்பு:1946 பிறப்புகள் பகுப்பு:இமாச்சலப் பிரதேச ஆளுநர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
புய்யா
புய்யான் (Bhuiyan) அல்லது புய்யா (Bhuiya) என்பது இந்திய மாநிலங்களான பீகார், சார்க்கண்டு, மத்தியப் பிரதேசம், ஒடிசா, உத்தரப் பிரதேசம் மற்றும் மேற்கு வங்காளம் ஆகியவற்றில் காணப்படும் ஒரு பழங்குடி சமூகம். அவை புவியியல் ரீதியாக வேறுபட்டவை மட்டுமல்ல, பல கலாச்சார வேறுபாடுகள் மற்றும் துணைக்குழுக்களையும் கொண்டுள்ளன.
சொற்பிறப்பியல்
புய்யான்களின் பெயர் சமசுகிருத வார்த்தையான "பூமி" என்பதிலிருந்து வந்தது. புய்யாகளில் பெரும்பாலானவர்கள் விவசாயம் செய்பவர்கள். பலர் தாங்கள் இந்து தெய்வமான பூமாதேவியிலிருந்து வந்தவர்கள் என்று நம்புகிறார்கள். அவர்கள் வலுவான குடும்ப உறவுகளைக் கொண்ட தந்தைவழி உறவு முறைக் குழுக்களாக இருக்கின்றனர்.
தற்போதைய சூழ்நிலைகள்
புய்யா சமூகத்தில் குறிப்பிடத்தக்க பொருளாதார மாறுபாடுகள் உள்ளன. கத்வார் மற்றும் திகாயித் போன்ற பகுதிகளில் சிலர் நில உரிமையாளர்களாக உள்ளனர். ஆனால் பலர் நிலத்தில் சுயாதீனமாக அல்லது கூலித் தொழிலாளர்களாக வேலை செய்வதை நம்பியுள்ளனர். கூடை செய்தல், கால்நடை வளர்ப்பு, மீன்பிடித்தல், வேட்டையாடுதல் மற்றும் விறகு, தேன் மற்றும் பிசின் போன்ற வனப் பொருட்களை விற்பனை செய்தல் ஆகியவை அவர்களின் வாழ்வாதாரத்திற்கு பங்களிக்கின்றன, இருப்பினும் உணவு சேகரிப்பு நடைமுறை பெரும்பாலும் அழிந்து விட்டது. கத்வார் இடைக்காலத்தில் அரசராக இருந்தார்கள். அவர்கள் நாகவன்சி மன்னர் பிரதாப் கர்ணுக்கு எதிராக கிளர்ச்சி செய்தனர். நாக்வன்சி கத்வார் கிளர்ச்சியை கர்யாகர் மன்னர் பாக்தியோ சிங்கின் உதவியுடன் அடக்கினார். 1857 கிளர்ச்சியில், திகாயிட் உம்ராவ் சிங் ஓர்மஞ்சியில் உள்ள பந்த்காவாவின் மன்னராக இருந்தார். ராஞ்சியில் கிழக்கிந்திய நிறுவனத்துக்கு எதிரான கிளர்ச்சியில் பங்கேற்றார்.
அதிகாரப்பூர்வ வகைப்பாடு
1931 ஆம் ஆண்டில், பிரித்தானியக் காலத்தில், இவர்கள் பழமையான பழங்குடியினராக பட்டியலிடப்பட்டனர். 1936 இல் இவர்கள் பிற்படுத்தப்பட்ட பழங்குடியினர் என்று பட்டியலிடப்பட்டனர். பாட்னா பிரிவு, பலமு, அசாரிபாக், மன்பூம் மற்றும் வங்காளத்தில், இவர்கள் பட்டியல் சாதியில் சேர்க்கப்பட்டனர். சுதந்திரத்திற்குப் பிறகு, உத்தரபிரதேச அரசு ஒரு பட்டியல் சாதியாக வகைப்படுத்தியது. ஆனால் 2007 வாக்கில், இவர்கள் பட்டியல் பழங்குடியினராக மறுவடிவமைக்கப்பட்ட பல குழுக்களில் ஒன்றாகினர். 2017 ஆம் ஆண்டு நிலவரப்படி, இந்த பழங்குடி வகை சோன்பத்ரா மாவட்டத்திற்கு மட்டுமே பொருந்தும். பீகார் மற்றும் சார்க்கண்டில் பட்டியல் சாதியில் சேர்க்கப்பட்டுள்ளார். இவர்கள் சார்க்கண்டின் மொத்த பட்டியல் சாதி மக்கள் தொகையில் 21% ஆவர்.
உத்தரப் பிரதேசத்திற்கான 2011 இந்திய மக்கள் தொகைக் கணக்கெடுப்பின்படி 4095 பேர் உள்ளனர்.
சான்றுகள்
பகுப்பு:தமிழரில் சாதிகள் பகுப்பு:பழங்குடி மக்கள்
கடு புளி
கடு புளி அல்லது பட்டுப்புளி (Dialium cochinchinense; velvet tamarind) என்பது பபேசியே குடும்பத்தைச் சேர்ந்த இருபுற வெடிக்கனி இனத் தாவரமாகும். இது இலங்கை, கம்போடியா, மலேசியா, மியன்மர். தாய்லாந்து, வியட்காம் ஆகிய நாடுகளில் காணப்படுகிறது. இருப்பிட அழிப்பினால் இத்தாவரம் அச்சுறுத்தலுக்குள்ளாகியுள்ளது.
உசாத்துணை
பகுப்பு:பழ மரங்கள்
சின்ன மணலி செல்லாண்டியம்மன் கோயில்
சின்ன மணலி செல்லாண்டியம்மன் கோயில் தமிழ்நாட்டில் சேலம் மாவட்டம், சின்ன மணலி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தொகுதி (கணக் கோட்பாடு)
கணிதத்தின் கணக் கோட்பாட்டில் ஒரு தொகுதி (class) என்பது தெளிவாக வரையறுக்கப்பட்ட ஒரு குறிப்பிட்டப் பண்பையுடைய கணங்களின் (அல்லது சில சமயங்களில் ஏனைய கணிதப் பொருட்கள்) தொகுப்பாகும் கணங்களிலிருந்து வேறுபட்டவையாக இருக்கும் தொகுதிகள், இரஸ்சலின் முரண்போலியைத் தவிர்க்கும் பொருட்டு கணம்-போன்ற தொகுப்புகளைக் கொண்டவையாக தோன்றுகின்றன. "தொகுதி"யின் நுட்பமான வரையறை, அடிப்படைச் சூழலைப் பொறுத்தமையும்.
கணமாக இல்லாத தொகுதியானது தகு தொகுதி (proper class) எனப்படும். கணமாகவுள்ள தொகுதியானது சில சமயங்களில் சிறு தொகுதி (small class) எனப்படும். மெய்யியலாளர் வில்லியம் வான் ஓர்மன் குவையினின் கணக் கோட்பாட்டின் விளக்கத்தில், "தகுதொகுதி" என்பதற்குப் பதிலாக "அறுதித் தொகுதி" "ultimate class" எனப் பயன்படுத்தப்படுகிறது.
கணக் கோட்பாட்டிற்கு அப்பால் சில சமயங்களில், "கணம்" என்பதற்கு ஒத்ததாகவே "தொகுதி" என்பதும் பயன்படுத்தப்படுகிறது. இவ்விதமான பயன்பாடு வரலாற்றுப் பழங்காலத்தில் காணப்படுகிறது. ஏனென்றால் அக்காலத்தில், தற்காலக் கணக் கோட்பாட்டில் உள்ளதுபோல் இல்லாமல் இவ்விரு சொற்கள் வேறுபடுத்தி அறியப்பட்டிருக்கவில்லை. 19 ஆம் நூற்றாண்டிலும் அதற்கு முந்தைய காலத்திலும் சில தொகுதிகள், கணங்களாக இல்லாமல் இருக்கலாம் என்ற கருதாமலேயே பல விவாதங்கள் மேற்கொள்ளப்பட்டுள்ளன.
வெளியிணைப்புகள்
பகுப்பு:கணக் கோட்பாடு
வாரிசுகள்
வாரிசுகள் இது ஒரு தென் கொரியா நாட்டு தொலைக்காட்சி தொடர் ஆகும். இந்த தொடரை காங் சின்-ஹயோ என்பவர் இயக்கியுள்ளார். இந்த தொடரில் பார்க் சின்-ஹயே, லீ மின் ஹோ, கிம் வூ-பின், கங் மின்-ஹ்யுக், கிம் ஜி-வோன், காங்க் ஹா-நஐல் உள்ளிட்ட பலர் நடித்துள்ளார்கள். தென் கொரியா நாட்டுத் தொலைக்காட்சி தொடர்களில் முதல் முறையாக அமெரிக்கா நாட்டு நிறுவனத்துடன் இணைந்து தயாரித்த முதல் தொடர் இதுவாகும்.
இந்த தொடர் 9 அக்டோபர், 2013ஆம் ஆண்டு முதல் 12 டிசம்பர் 2013ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 22:00 மணிக்கு ஒளிபரப்பாகி 20அத்தியாயங்களுடன் நிறைவடைந்தது.
வெளி இணைப்புகள்
பகுப்பு:சியோல் ஒலிபரப்பு அமைப்பு தொலைக்காட்சி நிகழ்ச்சிகள் பகுப்பு:தென் கொரியா நாடகத் தொலைக்காட்சி தொடர்கள் பகுப்பு:கொரிய மொழித் தொலைக்காட்சி நிகழ்ச்சிகள் பகுப்பு:2013 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎ பகுப்பு:தென் கொரிய காதல் தொலைக்காட்சி தொடர்கள் பகுப்பு:தென் கொரிய உயர்நிலை பள்ளி தொலைக்காட்சி தொடர்கள் பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள் பகுப்பு:2013 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள் பகுப்பு:புதுயுகம் தொலைக்காட்சி நாடகங்கள்‎ பகுப்பு:விடலைப் பருவ தொலைக்காட்சி தொடர்கள்
தண்டலம், திருவள்ளூர்
கடல் மட்டத்திலிருந்து சுமார் 88 மீட்டர் உயரத்தில் அமைந்துள்ள தண்டலம் புறநகர்ப் பகுதியின் புவியியல் ஆள்கூறுகள், 13.1467°N, 79.9459°W ஆகும்.
தமிழக அரசின் இந்து சமய அறநிலையத் துறை கட்டுப்பாட்டில் இயங்குகிற தடுத்தாலீசுவரர் கோயில், தண்டலம் பகுதியில் அமையப் பெற்றுள்ளது.
வெளி இணைப்புகள்
பகுப்பு:திருவள்ளூர் மாவட்டத்திலுள்ள கிராமங்கள்
வல்லநாடு முத்தாரம்மன் கோயில்
வல்லநாடு முத்தாரம்மன் கோயில் தமிழ்நாட்டில் தூத்துக்குடி மாவட்டம், வல்லநாடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
கள்ளிச்செல்லம்மா
கள்ளிச்செல்லம்மா 1969 ல் வெளிவந்த மலையாளப் படம். பிரேம் நசீர், ஷீலா நடித்தது. இயக்கம் பி பாஸ்கரன். ஒளிப்பதிவு பெஞ்சமின் (வண்ணம்). கள்ளிச்செல்லம்மா என்றபேரில் மலையாள நாவலாசிரியர் ஜி. விவேகானந்தன் எழுதிய நாவலின் திரைப்பட வடிவம். கதைத்திரைக்கதையை ஜி விவேகானந்தனே எழுதினார். தலித் சாதியை சேர்ந்த ஓர் இளம்பெண் தனித்து வாழ்வதற்காக நிகழ்த்தும் போராட்டமே இந்த நாவலாகும்.
கே. ராகவன் மாஸ்டர் இசையமைத்த இந்த சினிமா மலையாளத்திரையிசை வரலாற்றில் மிக முக்கியமான ஒன்று. இதில் மலையாளத்தில் பின்னாளில் பெரும்புகழ்பெற்ற இரு பாடகர்கள் அறிமுகமானார்கள். கெ. ஜெயச்சந்திரன் ‘கரிமுகில் காட்டிலே’ என்ற பாடலையும் பிரம்மானந்தன் ‘மானத்தே காயலில்’ என்ற பாடலையும் முதல்முறையாகப் பாடியிருந்தார்கள். ரூபவாணி திரைக்கூடத்துக்காக சோபனா பரமேஸ்வரன்நாயர் தயாரித்திருந்தார்
பகுப்பு:1969 மலையாளத் திரைப்படங்கள்
வெடியரசன்
thumbnail|சிதைந்த நிலையில் வெடியரசன் கோட்டை வெடியரசன் (Vedi Arasan) கி.மு 200 இல் வாழ்ந்ததாக அறியப்படும் ஈழத்தமிழ் மன்னர். விஷ்ணுபுத்திர வெடியரசன் என்றும் அழைக்கப்படும் இம் மன்னர் இலங்கையின் நெடுந்தீவு, காரைநகர் போன்ற இடங்களில் தன்வம்சத்தோடு ஆட்சி செய்துள்ளார். தற்காலத்திலும் இவனது வம்சத்தினர் யாழ்ப்பாணத்திலுள்ள காரைநகர், தொல்புரம், வட்டுக்கோட்டை, நவாலி, ஊர்காவற்துறை, மன்னார், பருத்தித்துறை, நெடுந்தீவு ஆகிய இடங்களிலும், பெரும்பாலானோர் மட்டக்களப்பிலும் வாழ்கின்றனர். இம் மன்னர் தனது ஆட்சிக் காலத்தில் பயன்படுத்திய கோட்டை தற்பொழுதும் நெடுந்தீவில் காணப்படுவதோடு வெடியரசன் கோட்டை என்ற பெயராலும் அழைக்கப்படுகின்றது. காரைநகரில் வெடியரசன் வீதி என்ற பெயரில் வீதியொன்றும் காணப்படுகின்றது. இம்மன்னருடைய வம்சாவழியினர் முக்குவர் என்ற சாதிப் பெயரால் அழைக்கப்படுகின்றனர். இவர்கள் யாழ்ப்பாணத்தில் ஆதிக்க சமூகமாக இல்லாமல் இருக்கின்றனர். மட்டக்களப்பைப் பொறுத்தவரை ஓல்லாந்தர் காலத்தில் இருந்து ஆதிக்க சமூகமாகக் காணப்படுகின்றனர்.
வெளி இணைப்புக்கள்
பகுப்பு:யாழ்ப்பாண அரசர்கள்
ஆவடி வட்டம்
ஆவடி வட்டம் (Avadi taluk) தமிழ்நாட்டின் திருவள்ளூர் மாவட்டத்தின் 9 வட்டங்களில் ஒன்றாகும். இவ்வருவாய் வட்டத்தின் வட்டாட்சியர் அலுவலகம் ஆவடியில் இயங்குகிறது. ஆவடி வட்டம் முழுவதும் பெருநகர சென்னை மாநகராட்சி வளையத்தில் அமைந்துள்ளது.
ஆவடி வட்டம் திருநின்றவூர், திருமுல்லைவாசல், ஆவடி, மோரை, வெள்ளானூர் என 5 உள்வட்டங்களும், 31 வருவாய் கிராமங்களும் கொண்டுள்ளது.
ஆவடி வட்டத்தில் உள்ள முக்கிய நகரப் பகுதிகள் ஆவடி, பட்டாபிராம், திருநின்றவூர் ஆகும்.
தோற்றம்
பூந்தமல்லி வட்டம் மற்றும் அம்பத்தூர் வட்டத்தின் சில வருவாய் கிராமங்களைக் கொண்டு, புதிய ஆவடி வட்டம் 2015-இல் நிறுவப்பட்டது. ,
மேற்கோள்கள்
<References/>
பகுப்பு:திருவள்ளூர் மாவட்ட வட்டங்கள்
இணைகேடய இயக்குநீர்
கேடய மற்றும் இணைகேடய சுரப்பிகள்|right|thumb|262px இணைகேடய வளரூக்கியின் [[புரதம்|புரதக் கட்டமைப்பு|right|thumb|262px]] thumb|262px|மனித உடலில் [[கால்சியம் ஏகநிலைமை ஒழுங்குபடுத்தல் . இணைகேடய வளரூக்கியின் செயல் நீல வண்ணத்தில் காட்டப்பட்டுள்ளது.]] இணைகேடய இயக்குநீர் [Parathyroid hormone (PTH)], இணைகேடய சுரப்பியின் முதன்மை உயிரணுக்களால் 84 அமினோ அமிலங்களைக் கொண்ட பல்புரதக் கூறாகச் சுரக்கப்படுகின்றது. இது, இரத்த கால்சிய (Ca2+) செறிவை அதிகரிக்கின்றது. ஆனால், தைராய்டு சுரப்பியின் பக்க நுண்குமிழ் உயிரணுக்களால் உருவாக்கப்படும் கால்சிடோனின் கால்சிய (Ca2+) செறிவைக் குறைக்கின்றது. இணைகேடய இயக்குநீர் முதல் ஏற்பி (parathyroid hormone 1 receptor; எலும்பு மற்றும் சிறுநீரகத்தில் அதிக அளவு உள்ளது) மற்றும் இணைகேடய இயக்குநீர் இரண்டாம் ஏற்பிகளின் (parathyroid hormone 2 receptor; மைய நரம்பு மண்டலம், கணையம், விந்தகம் மற்றும் நஞ்சுக்கொடியில் அதிக அளவு உள்ளது) மீது செயற்படுவத்தின் மூலம் இந்த இயக்குநீர் இரத்த கால்சியச் (Ca2+) செறிவை அதிகரிக்கின்றது, ,. இணைகேடய இயக்குநீரின் அரைவாழ்நாள் தோராயமாக நான்கு நிமிடங்களாகும். இதன் மூலக்கூற்று நிறை 9.4 கிலோடால்டன்களாகும்.
மேற்கோள்கள்
பகுப்பு:இயக்குநீர்
டொம் சிப்லி
டொமினிக் பீட்டர் சிப்லி (Dominic Peter Sibley, பிறப்பு: 5 செப்டம்பர் 1995) என்பவர் இங்கிலாந்துதுடுப்பாட்ட வீரராவார். இவர் உள்ளூர்ப் போட்டிகளில் வார்விக்ஷைர் அணிக்காக விளையாடுகிறார். 2019 நவம்பரில் இங்கிலாந்து துடுப்பாட்ட அணிக்காக தேர்வுப் போட்டிகளில் அறிமுகமானார்.
உள்ளூர்ப் போட்டிகள்
இவர் ஒரு வலது-கை மட்டையாளர் ஆவார். சர்ரே அணிக்கு எதிராக 2 ஆகஸ்ட் 2013இல் எசெக்ஸ் அணிக்காக பட்டியல் அ போட்டிகளில் அறிமுகமானார். எனினும் அப்போட்டியில் அவர் காயம் காரணமாக ஓய்வு பெற வேண்டியிருந்தது.